సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వాలెంటైన్స్ డే: లవ్ జర్నీ ఆఫ్ టాలీవుడ్
సినిమాల్లో రకరకాల జోనర్స్‌ ఉన్నప్పటికీ ‘ప్రేమకథలు’లకు ప్రత్యేకమైన స్థానం. ప్రేమలో కలిగే అనుభూతిని వెండితెరపై చూసుకుంటుంటే.. అరె ఇది నా ప్రేమకధే అని ప్రేక్షకుడి పెదాలపై చిరునవ్వు గిలిగింతలు పెడుతుంది.
TNN | Updated:
Feb 13, 2017, 06:07PM IST
సినిమాల్లో రకరకాల జోనర్స్&zwnj; ఉన్నప్పటికీ &lsquo;ప్రేమకథలు&rsquo;లది ప్రత్యేకమైన స్థానం. ప్రేమలో కలిగే అనుభూతిని వెండితెరపై చూసుకుంటుంటే.. అరె ఇది నా ప్రేమకధే అని ప్రేక్షకుడి పెదాలపై చిరునవ్వు గిలిగింతలు పెడుతుంది. ఆ మధురానుభూతిని పొందటం కోసమే బ్లాక్ అండ్ వైట్ రీల్ నుండి నేటి డిటిటల్ సినిమాల వరకూ ఎన్నో ప్రేమకథా చిత్రాలు మన కళ్లముందు కదలాడుతూనే ఉన్నా రాబోయే సినిమా లవ్ స్టోరీ అని తెలియగానే ఓదో తెలియని గమ్మత్తుతో థియేటర్స్ వైపు పరుగులు తీసేలా చేస్తాయి ప్రేమకథాచిత్రాలు. వాలెంటైన్స్ డే సందర్భంగా మధుర జ్ఞాపకాలుగా మిగిలిన కొన్ని ప్రేమకావ్యాలు మీకోసం...
ప్రేమకథాచిత్రాలకు బ్రాండ్ అంబాసిడార్ అంటే అక్కినేని నాగేశ్వరరావు అని చెప్పాలి. ప్రేమ విఫలమైన యువకులకు &lsquo;చేతిలో బ్రాంది సీస, భుజంపై శాలువా, మాసిన గెడ్డం, చేతిలో కుక్కపిల్లతో ఏఎన్నార్ రూపం నేటికి ట్రెండ్ సెట్టర్ అనే చెప్పాలి. ప్రేమకథా చిత్రాలకు నిఘంటువు ఏదైనా ఉందంటే అది ఏఎన్నార్ &lsquo;దేవదాసు&rsquo;. నాటికీ నేటికీ అద్భుతమైన దృశ్య కావ్యం లాంటిది ఈ సినిమా. దేవదాసు తరువాత వచ్చిన ప్రేమభిషేకం ట్రెండ్ సెట్టర్ మూవీ ఏఎన్నార్&zwnj;కి రొమాంటిక్ హీరోగా పేరు తెచ్చి సంవత్సంరం పొడవునా హౌస్ ఫుల్ కలెక్షన్స్&zwnj;తో ఆడిన ఏకైక ప్రేమకథా చిత్రం ప్రేమాభిషేకం.
మరోచరిత్ర : తెలుగు, తమిళ సినిమాకి కొత్త నడకలు నేర్పించిన దర్శకుడు కే బాలచందర్ తెరకెక్కించిన కదిలే బొమ్మల కథే ఈ మరోచరిత్ర. టైటిల్&zwnj;కి తగినట్టే, సినీ ప్రపంచంలో మరోచరిత్ర సృష్టించిందీ సినిమా. కమల్ హాసన్, సరిత జంటగా నటించిన ఈ మూవీ అప్పటికీ.. ఇప్పటికీ.. ఇంకెప్పటికీ మర్చిపోలేనన్ని జ్ఞాపకాల్ని అందించింది.
సీతాకోకచిలుక : హిందూ మతానికి చెందిన ఓ యువకుడు, క్రిష్టియన్ యువతికి మధ్య చిగురించిన ప్రేమే ఈ సీతాకోకచిలుక. ఈ లవ్ స్టోరీకి వెన్నెముక కథే అయినప్పటికీ... ప్రాణం పోసింది మాత్రం మ్యూజిక్ మేస్ట్రో ఇళయరాజా అందించిన సంగీతమే.
గీతాంజలి : తెలుగు సినిమాలన్నింటిల్లోకెల్లా ఆల్ టైమ్ రొమాంటిక్ లవ్ స్టోరీ ఈ గీతాంజలి సినిమా అని అనుకోవడంలో ఎటువంటి సందేహం లేదు. అనారోగ్యంబారినపడి ఇంకొద్ది రోజులకి మించి బతకలేని పరిస్థితుల్లో వున్న ఓ యువజంట మధ్య అనుకోకుండా ఏర్పడిన పరిచయం అంతేవేగంగా ప్రేమగా మారడం.. ఆ తర్వాత ఒకరికోసం మరొకరు తపించిపోవడాన్ని అంత అందంగా తెరకెక్కించడం ఆ సినిమా డైరెక్టర్ మణిరత్నంకే చెల్లిందేమో! అందుకే ఆల్ టైమ్ సూపర్ హిట్ లవ్ స్టోరీ అయ్యింది.
ఆ తరువాత రొమాంటిక్, శాడ్, మెలోడియస్&zwnj; లవ్ స్టోరీలు చాలానే వచ్చాయి. వాటిలో కార్తీక్ అభినందన, వెంకటేష్ ప్రేమ, పవన్ కళ్యాణ్ సుస్వాగతం, తొలిప్రేమ, బద్రి లాంటి ప్రేమకథలతో అలరిస్తే.. అల్లు అర్జున్ ఆర్యతో సరికొత్త లవ్ స్టోరిని పరిచయం చేశాడు.
ఇక 2016-17కి వచ్చే సరికి ఒకప్పుడు దేవదాసు, ప్రేమాభిషేకం ప్రేమ కధ తరహా కథలు టాలీవుడ్ లో బాగా తగ్గిపోయాయి. నిజానికి ప్రేమ కథ అని చెప్పి మరో రకమైన జోనరేదో టచ్ చేయడానికి దర్శకులు ప్రయత్నిస్తున్నారు. ప్రేమతో పాటు ఇంకేదో బోనస్ గా అందించడానికి ట్రై చేస్తున్నారు. అందుకే స్వచ్ఛమైన ప్రేమకథలు కనుమరుగైపోతున్నాయి. కేవలం ప్రేమని చూపించడానికే తీసే సినిమాలు బాగా తగ్గిపోతున్నాయి. అయితే 2016లోనూ ఈ ట్రెండ్ కనిపించినా అక్కడక్కడ ప్రేమకథలు మెరిశాయి... మురిపించాయి.
2016 శుభారంభంగా జనవరి ఒకటో తారీఖునే ఓ ప్రేమ కథ వచ్చింది. &lsquo;నేను శైలజ&rsquo; అంటూ ఓ లవ్ స్టోరీ వినిపించాడు రామ్ . అతనికి సరిగ్గా సూటైపోయిందా పాత్ర. గడ్డం పెంచి మినీ దేవదాసులా మారిపోయాడు. &lsquo;శైలజా... శైలజా... నువ్వెందుకు మారావే శైలజా&rsquo; అంటూ తన ప్రియురాల్ని అందంగా తిట్టుకొన్నాడు. ఆ విధానం ప్రేక్షకులకు నచ్చింది. రామ్ కే కాదు, 2016లో తెలుగు చిత్రసీమకూ తొలి విజయాన్ని అందించింది. ప్రేక్షకులు బానే ఎంజాయ్ చేసారు.
&lsquo;కృష్ణగాడి వీర ప్రేమగాథ&rsquo;
ఇక ఫిబ్రవరిలో వచ్చిన &lsquo;కృష్ణగాడి వీర ప్రేమగాథ&rsquo; కూడా అచ్చమైన ప్రేమకథే. నిజానికి నాని నుంచి ఈ యేడాది విడుదలైన &lsquo;జెంటిల్ మన్ &rsquo; ఓ థ్రిల్లర్ అయినా... అందులోనూ చక్కటి ప్రేమకథ(లు) మేళవించారు. &lsquo;మజ్ను&rsquo; కూడా స్వచ్ఛమైన ప్రేమకథే.
&lsquo;అఆ&rsquo;...
కాగా యాక్షన్ కథల్ని, కుటుంబ చిత్రాల్నీ తీసే త్రివిక్రమ్ తొలిసారి ఓ ప్రేమకథ చూపించారు. &lsquo;అఆ&rsquo;లో. ఈ కథలో కుటుంబ బంధాలకూ చోటున్నా నితిన్ - సమంత మధ్య తెరకెక్కించిన ప్రేమకథ ఈ చిత్ర విజయంలో కీలక పాత్ర పోషించింది.
&lsquo;పెళ్లిచూపులు&rsquo;..
చిన్న సినిమాల్లో అద్భుత విజయాన్ని అందుకున్న మూవీ &lsquo;పెళ్లిచూపులు&rsquo;. ఈ మూవీలో చూపించిన ప్రేమకథ అత్యంత సహజంగా ఉండడంతో ప్రేక్షకుల ఆదరణ దక్కింది. చిన్న సినిమాల్లో ఆ చిత్రం పెద్ద విజయం సాధించింది. ఈ యేడాది నిర్మాతలకు అత్యధిక లాభాలు మిగిల్చిన చిత్రాల జాబితాలో &lsquo;పెళ్లి చూపులు&rsquo; ఒకటి. యాదృచ్ఛికంగా పెళ్లిచూపుల్లో కలుసుకొన్న ఓ జంట, తమ జీవితాల్ని ఎలా తీర్చిదిద్దుకొన్నారు... చివరికి ఎలా కలిశారు? అనేదే ఇతివృత్తం.
&lsquo;జ్యో అచ్యుతానంద&rsquo; మరో టైపు లవ్ స్టోరీ. అన్నదమ్ములిద్దరూ ఒకే అమ్మాయిని ప్రేమిస్తారు. ఈ ముక్కోణపు ప్రేమకథని దర్శకుడు చాలా తెలివిగా, గమ్మత్తుగా నడిపించిన విధానం ఆకట్టుకొంది.
&lsquo;ప్రేమమ్ &rsquo;....
హీరోయిన్ సమంత తో నిజంగా ప్రేమలో పడి, పెళ్లిపీటలవరకూ నడిపిస్తున్న నాగచైతన్య సినీ జీవితంలో వచ్చిన &lsquo;ప్రేమమ్ &rsquo;లో ఒకటి..రెండు కాదు... ఏకంగా మూడు ప్రేమకథలు కనిపించాయి. ఆయా కథలకు తగ్గట్టు నాగచైతన్య తన లుక్ ని మార్చుకొన్న విధానం యువతరాన్ని ఆకట్టుకొంది. మూడు ప్రేమకథల్లోనూ వైవిధ్యం కనిపించడం ప్రేక్షకులకు నచ్చింది. దాంతో చైతూ ఖాతాలో ఓ విజయం నమోదైంది.
ఇక ఈ ఏడాదిలో వచ్చిన మరో ప్రేమకథాచిత్రం నాని &lsquo;నేను లోకల్&rsquo;. రొటీన్ యూత్ ఫుల్ లవ్ స్టోరినే అయినా.. పక్కా టైం పాస్ ఎంటర్ టైనర్&zwnj;గా నాని ఆకట్టుకున్నాడు.
ఏదైనా ఒక సినిమా ఒకసారి లేదా అంత కంటే ఎక్కువ సార్లు చూస్తే ప్రేక్షకులు బోర్ ఫీల్ అయ్యే అవకాశం ఉంటుంది. కాని లవ్ జోనర్&zwnj;లో వచ్చిన ప్రేమకథాచిత్రాలు ఎన్నిసార్లు చూసినా మళ్లీ మళ్లీ చూడాలని అనిపిస్తూనే ఉంటాయి. చూసిన ప్రతీసారి ఏదో కొత్తదనం కనిపించడమే ఈ లవ్ స్టోరీల ప్రత్యేకత.